Dundee

**Dundee** (Scots Gaelic: *Dùn Dèagh*) is Scotland's fowert-biggest cietie, on the nor'eist coast. The Cietie o Dundee is ane o the 32 cooncil areas o Scotland. Dundee is on the River Tay. The'r aboot 150,000 fowk bidin in o't. It's on the basaut plug o a slokken volcano cryed the Dundee Law.

Dundee an the surroondin airts haes been woned frae the Airn Age. The port o Dundee uisst til export oo frae Angus. Efter that, Dundee begoud ti mak juit. Duirin this tym, jeely wis bein made in Dundee, alang wi the local furthsetters DC Thomson that maks the local wittinsblad *The Courier* an bairns' comics like *[[The Beano]]* an *[[The Dandy]]*. Dundee's tradietional industries wis cryed the 3 J's: Juit, Jeely an Jurnalism. Oot o the thrie, juist ane o the industries byds in Dundee. The furtsetters aye byds in Dundee the-day.

Dundee is whyls cryed "The Cietie o Diskiverie", efter the ship that teuk Captain Scott til the Antartic. The ship, cryed the *[[RRS Discovery]]*, wis desyn'd an biggit in Dundee. The ship is nou stelt in the cietie, an breukit as a tourist attraction.

## Historie

### Name
It's no kent for shuir whaur the name Dundee comes frae. It haes the steid-name elements *dùn*, fund in baith the Gaelic an Brythonic leids, like the Pecht leed. The lave o the name is less sikkar. It micht cud cum frae the Gaelic wird *Dèagh*, meinin fire. Anither possibielitie is that it cums frae "Tay", an in the furm o "Duntay".

### Aerlie historie
A neolithic cursus, wi associated barraes haes been identifee'd at the north-wastren end o the cietie an the Balgarthno stane ring isna faur frae't. A want o stratigrafie aboot the stane ring haes made it haurd for ti determin a preceiss eild, but it is thocht ti date frae aboot the late neolithic/aerlie Bronze Age. The ring haes been vandalised afore an haes been fenced aff for ti keep it sauf no lang syne. The'r a fouth Bronze Age finds in Dundee an the surroondin area, partiecular in the furm o cuttie kist beirials. Frae the Airn Age, aiblins the maist merkit remains is o the Law Hill Fort, aatho domestic remains is weel representit an aa. The souterrains at Carlungie an Ardestie, that dates frae aboot the seicont centurie AD, can be fund naur Dundee. A wheen brochs is in the area an aa, this is coontin the ruins at Laws Hill naur ti Monifieth, at Craighill an at Hurley Hawkin, naur Liff.

Forby, the toun wis whaur ane o the warst rail disasters in Brietish historie, the Tay Brig disaster, happent. The first Tay Rail Brig wis appent in 1878. It collapsed 18 month efterhaund in a storm, as a passenger train wan ower it, killin 75 fowk. The maist destructive fire in the ceety's history cam in 1906, reportitly sendin "rivers o birnin whisky" throu the street.

## Cultur

### Sport

Dundee haes twa kenspekil fitbaa clubs: Dundee F.C. an Dundee Unitit F.C. Dundee Hie-Schuil Former Pupils RFC spiels in Scotland's naitional rugby leag. The cietie haes a ice hockey team an aa, Dundee Stars. Thay speil in the naitional Elite Ice Hockey Leag.

### The Schemes
Dundee's hoosin schemes is baith a important pairt o the biggit heritage o the toun an a kenspeckle pairt o the identity o Dundonians an aa. Ilka scheme haes its ain identitie, heritage, fowk cultur an stories. Ablo is quotes fae a Dundee's Scots Language Session in 2021, whaur participants haed tae wryt a bittie aboot thair ain pairts o Dundee.

#### Fintry
Fintry is the hame o the Fintry Shams. Ane o the ganfs in Dundee that roamed aboot fae the 1960s. The laddies and lassies o the Shames wud weir a reid and black jersey. Juttin oot o the south side o Fintry is a aquaduct. It uised tae cairie watter fae Monikie ower the Dichty and Finblathen Park in til the toun. Fintry has twa pubs, the Powrie and the Dolphin. Gary Robertson, a Dundee poet, says thay uised to be no-go zones but thay ar aaricht nou. Fintry is kent for the quality o fitbaa players it haes produced ower the years. Derek Johnstone, John Reilly and Charlie Adam is amang some o thaim.

#### Maryfield
Aulder fowk wud say that Maryfield is the posh stane hooses that gaes up the hill fae Albert street, some fowk wud say it haes Stobswell an aa, and it gaes doun tae the toun an the docks and the silvery Tay. A big pairt o the area is Baxter pairk, gien tae the fowk o the cietie by the Baxters: David, Maryanne and Eleanor -thay wis awfu posh. Maryanne Baxter geid her legacie tae set up Dundee college, that becam the university.

## Eddication

### Varsities
Dundee is a "varsitie toun" an haes a student population o aboot 17,000. The Varsitie o Dundee wis makkit independent in 1967, efter 70 yeir o bein pairt o the Varsitie o Saunt Andras. Its a richt kenspeckil center for teatchin an resairtch. Abertay Varsity wis makkit a varsitie in 1994.

### Schuils
Thare's 37 primarie schuils an 9 hie-schuils in the cietie. Dundee is hame til a independent schuil, the Hiech Schuil o Dundee.

## Mair pages
* East Central North Scots (Dundonian)

## References